CELEX: 52018DP0071
Language: et
Date: 2018-03-14 00:00:00
Title: Euroopa Parlamendi 14. märtsi 2018. aasta otsus nõukogu soovituse kohta nimetada ametisse Euroopa Keskpanga asepresident (N8-0053/2018 – C8-0040/2018 – 2018/0804(NLE))

10.5.2019   
            
            
               ET
            
            
               Euroopa Liidu Teataja
            
            
               C 162/135
            
         
      P8_TA(2018)0071
      Euroopa Keskpanga asepresidendi ametisse nimetamine
      Euroopa Parlamendi 14. märtsi 2018. aasta otsus nõukogu soovituse kohta nimetada ametisse Euroopa Keskpanga asepresident (N8-0053/2018 – C8-0040/2018 – 2018/0804(NLE))
      (Konsulteerimine)
      (2019/C 162/21)
      
         Euroopa Parlament,
      
      
                  —
               
               
                  võttes arvesse nõukogu 20. veebruari 2018. aasta soovitust (N8-0053/2018) (1),
               
            
                  —
               
               
                  võttes arvesse Euroopa Liidu toimimise lepingu artikli 283 lõike 2 teist lõiku, mille alusel Euroopa Ülemkogu konsulteeris Euroopa Parlamendiga (C8-0040/2018),
               
            
                  —
               
               
                  võttes arvesse kodukorra artiklit 122,
               
            
                  —
               
               
                  võttes arvesse majandus- ja rahanduskomisjoni raportit (A8-0056/2018),
               
            
                  A.
               
               
                  arvestades, et 22. veebruari 2018. aasta kirjas konsulteeris Euroopa Ülemkogu Euroopa Parlamendiga Luis de Guindosi Euroopa Keskpanga asepresidendiks nimetamise küsimuses kaheksa-aastase ametiajaga alates 1. juunist 2018;
               
            
                  B.
               
               
                  arvestades, et majandus- ja rahanduskomisjon hindas esitatud kandidaadi kvalifikatsiooni, pidades eelkõige silmas Euroopa Liidu toimimise lepingu artikli 283 lõikes 2 esitatud tingimusi ja artiklis 130 sätestatud EKP täieliku sõltumatuse nõuet; arvestades, et hindamise käigus sai parlamendikomisjon kandidaadilt elulookirjelduse ning vastused talle saadetud kirjalikule küsimustikule;
               
            
                  C.
               
               
                  arvestades, et seejärel korraldas parlamendikomisjon 26. veebruaril 2018. aastal kandidaadi ühe- ja veerandtunnise kuulamise, kus kandidaat esines avasõnavõtuga ja vastas seejärel parlamendikomisjoni liikmete küsimustele;
               
            
                  D.
               
               
                  arvestades, et parlament väljendab muret seoses soolise tasakaalustatuse, valikumenetluse, ametissenimetamise ajastuse ja poliitilise sõltumatusega ning palub nõukogul alustada parlamendiga dialoogi selle üle, kuidas tulevaste ametissenimetamiste korraldust parandada;
               
            
               
                  1.
               
               
                  toetab nõukogu soovitust nimetada Luis de Guindos Euroopa Keskpanga asepresidendiks;
               
            
               
                  2.
               
               
                  teeb presidendile ülesandeks edastada käesolev otsus Euroopa Ülemkogule, nõukogule ja liikmesriikide valitsustele.
               
            
         (1)  ELT C 67, 22.2.2018, lk 1.